Połpica
Połpica (něm. Halbendorf/Spree) je wjes z 223 wobydlerjemi (2008) we wuchodźe hornjołužiskeho wokrjesa Budyšin. Słuša ke gmejnje Malešecy a leži 140 m nad mórskej hładźinu při Sprjewi. Hač do lěta 1977 běše samostatna gmejna z wjesnym dźělom Kislica.
Susodne wjeski su Cympl a Turjo zady wulkich lěsow w sewjerowuchodźe, Dubo we wuchodźe, Lemišow w juhu, Lichań a Kobjelń w juhozapadźe a Nowa Wjes w sewjerozapadźe.
Prěnje historiske naspomnjenje jako Halbindorf je z lěta 1374[1].
W lěće 1884 měješe wjes po Mukowej statistice 243 wobydlerjow, mjez nimi 238 Serbow (98 %).[2] Arnošt Černik zwěsći 1956 serbski podźěl wobydlerstwa wot hišće 71 %.
scn_Latn szl_Latn szl_Latn hrv_Latn szl_Latn